On the occasion of completion of two years of inclusive growth and development under the NDA government, Union Minister of State for Skill Development and Entrepreneurship (Independent Charge) and Parliamentary Affairs Shri Rajiv Pratap Rudy here today said that more than 1.04 Crore youth have been trained under the Skill India Mission in the year 2015-16 which is 36.8% higher than the previous year’s recorded data.
نئی دہلی۔31مئی۔این ڈی اے حکومت کے تحت شمولیت پر مبنی ترقی اور اضافے کے دو برس مکمل ہونے کے موقع پر ہنرمندی ترقیات اور صنعت کاری (آزادانہ چارج) اور پارلیمانی امور کے وزیر مملکت جناب راجیو پرتاپ روڈی نے آج یہاں کہا ہے کہ 16-2015 کے دوران اسکل انڈیا مشن کے تحت 1.04 کروڑ نوجوانوں کو ہنرمند بنایا گیا ہے۔ یہ تعداد گزشتہ برس کے تحت ہنرمندی سے آراستہ کیے گئے نوجوانوں کے ریکارڈ کیے گئے اعداد وشمار کے مقابلے میں 36.8فیصد زیادہ ہے۔ موجودہ انتظامات کے تحت 60فیصد تربیت براہ راست ہنرمندی ترقیات اور صنعتکاری کی وزارت کے تحت ہی فراہم کی جاتی ہے جبکہ 40فیصد تربیت کا اہتمام دیگر مرکزی وزارتوں کے ذریعے کیا جاتا ہے۔ وزیر موصوف نے کہا کہ پردھان منتری کوشل وکاس یوجنا (پی ایم کےوی وائی) جو 15 جولائی 2015 کو وزیراعظم جناب نریندر مودی کے ذریعے شروع کی گئی تھی صرف اس اسکیم سے ہی 20 لاکھ سے زائد افراد کو فائدہ پہنچا ہے جس میں سے 40 فیصد خواتین ہیں اور انہیں ان کے اپنی پسند کے ہنرمندی کے کاموں میں تربیت دی جارہی ہے۔ جناب روڈی نے مزید وضاحت کرتے ہوئے کہا کہ اسکل انڈیا پروگرام کے تحت گزشتہ دو برسوں کے دوران کی گئی کوششوں اور حصولیابیوں کا اگر تجزیہ کیا جائے تو یہ کہا جاسکتا ہے کہ ہنرمندی تربیت اور ترقیاتی معیشت حیوانات میں پی ایم کے وی وائی ، نئے آئی ٹی آئی اداروں کو نجی /صنعتی شراکت داری سے وابستہ کیے جانے، نئے نظریات اور خیالات کی شمولیت ، عالمی بینک کے ذریعے مالی امداد وغیرہ جیسی ٹھوس کوششوں اور پہل قدمیوں کے نتیجے میں زبردست تبدیلی واقع ہوئی ہے۔ صنعتکاری ، تعلیم اور ترقیات، ایپرنٹس شپ ایکٹ میں کی گئی ترمیمات جن کے ذریعے نوجوانوں کے لیے مواقع میں اضافہ کیا گیا ہے ، نے پورے منظر نامے میں ایک مثالی تبدیلی کی ہے۔ انہوں نے کہا کہ ان سب چیزوں کے ساتھ ساتھ پہلی مرتبہ ملک میں ہنرمندی ترقیات پر توجہ مرکوز کی گئی ہے۔ وزیر موصوف نے کہا کہ ایک دوسری سطح پر لگاتار اس بات کی کوشش ہوئی ہے کہ مختلف وزارتوں اور محکموں کے ذریعے مختلف شعبوں اور ریاستوں میں چلائی جانے والی بے شمار اسکیموں کو یکجا کرکے ان میں تال میل بنایا جائے تاکہ انہیں قومی معیارات کے مطابق یکساں اور ہم آہنگ کیا جاسکے۔ ساتھ ہی ساتھ ان کے لیے عام قواعد اور مقامی ضرورتوں کا لحاظ رکھتے ہوئے دیگر اقدامات کیے جاسکیں۔ قومی ہنرمندی ترقیات پالیسی اور مشن کے توسط سے پالیسی سطح کی متعدد تبدیلیاں متعارف کرائی گئی ہیں۔ انہوں نے کہا کہ آج 1500 سے زائد کورسوں کو قومی ہنرمندی کوالیفکیشن فریم (این ایس کیو ایف) سے مربوط کیا جاچکا ہے۔ ہنرمندی کو روزگار سے زیادہ بہتر طریقے پر وابستہ کرنے کی ضرورت پر زور دیتے ہوئے جناب روڈی نے کہا کہ ایک ترقی پذیر معیشت کے لیے ہنرمند افرادی قوت ایک پیشگی شرط ہے او رحکومت کی مختلف پہل قدمیوں جیسے میک اِن انڈیا، ڈیجیٹل انڈیا، اسمارٹ سٹیز، تیز رفتار پیمانے پر شاہراہوں کی تعمیر وغیرہ کی کامیابی کا انحصار اسی پر ہے۔ انہوں نے کہا کہ ان کی وزارت اس سلسلے میں تمام تر کوششوں کو یقینی بنائے گی۔ انہوں نے واضح کیا کہ ریلوے، صحت ، دفاع، ٹیلی کام ، بجلی، کوئلہ سمیت مختلف مرکزی وزارتوں کے ساتھ مفاہمتی عرضداشتوں پر دستخط کیے گئے ہیں جن کا مقصد موجودہ بنیادی ڈھانچے اور ہنرمندی ترقیات کے دیگر تمام شعبوں میں آسانیاں فراہم کرنا ہے۔ انہوں نے کہا کہ اب تک 52ہنرمندی مراکز ریلوے کی زمینوں اور احاطوں پر نشان زد کیے گئے ہیں جس میں سے 12پہلے سے ہی مصروف عمل ہوچکے ہیں۔ وزارت نے خدمات سے سبکدوش ہونے والے دفاعی عملے کی ہنرمندی کی صلاحیتوں سے استفادہ کرنے کے لیے پہلے ہی ایک نیا ماڈل وضع کرلیا ہے تاکہ معیشت حیوانات کے معاملے میں تربیت دینے والوں کی ضرورت کی تکمیل کی جاسکے۔ وزارت نے کامیابی کے ساتھ 56 آئی اے ایس افسروں سے رابطہ قائم کیا ہے اور انہیں تربیت کے تقاضوں اور ضروریات کی تفصیلات فراہم کی ہیں۔ جناب روڈی نے کہا کہ ملک میں آئی ٹی آئی اداروں کی تعداد جو مئی 2014 میں 10750 تھی وہ مئی 2016 تک بڑھ کر 13105 ہوگئی ہے اور اس تعداد کو اس سال ماہ ستمبر تک بڑھا کر 18000 کردیا جائیگا۔ 1141 سے زائد آئی ٹی آئی اداروں کا قیام عمل میں آیا ہے اور گزشتہ ایک سال کے دوران 1.73 نشستیں بڑھا ئی گئی ہیں۔ وزارت نے خواتین میں ہنرمندی کو فروغ دینے کی غرض سے 5 نئے آر وی ٹی آئی ادارے بھی کھولنے کاراستہ ہموار کیاہے۔ وزیر موصوف نے کہا کہ ہنرمندی ترقیات اور صنعت کاری کی وزارت کا مقصد موجودہ آئی ٹی آئی معیشت حیوانات نظام کو وسیع پیمانے پر جدید تر بنانا ہے اور نئے آئی ٹی آئی ادارے کھولنے ہیں۔ اس کے ساتھ ہی ساتھ کثیر پہلوئی ہنرمندی تربیتی ادارے بھی کھولنے کی تجویز ہے تاکہ زیادہ سے زیادہ افراد کو تسلیم شدہ ہنرمندی سے آراستہ کیاجاسکے اوروہ صنعتوں میں روزگار حاصل کرسکیں۔ ایم ایس ٹی آئی اب تک جن بلاکوں یا علاقوں میں ایسے ادارے نہیں ہیں وہاں اسکل انڈیا پہل قدمیوں کا دائرہ بڑھانے کے لیے کھولے جائیں گے۔ وزیر موصوف نے یہ بھی بتایا کہ ان کی وزارت ملک کے ہر ضلع میں ایک ماڈل اسکل سینٹر کے قیام کے لیے بھی کوشاں ہیں جو مارچ 2017 تک ملک کے 500 سے زائد اضلاع میں کام کرنے لگیں گے۔ یہ مراکز اعلیٰ عمدگی والے مراکز ہوں گے جو ہنرمندی ترقیات کو توقعات کے مطابق قابل رسائی بنائیں گے۔ قومی ہنرمندی ترقیات کارپوریشن (این ایس ڈی سی) کے ذریعے نجی ہنرمندی معیشت حیوانات کے پہلو کو بھی نظر میں رکھتے ہوئے 11نئی سیکٹر اسکل کونسلوں کو جوڑا گیا ہے اور اب اس طرح ان کی تعداد 40 سیکٹر تک ہوگئی ہے اور اس کے علاوہ 151 تربیتی شرکائے کار نے معیشت حیوانات نظام میں شرکت کی ہے اور شرکائے کار کی مجموعی تعداد 267 تک پہنچ گئی ہے۔ انہوں نے مزید کہا کہ مجوزہ قومی ہنرمندی اسناد بندی بورڈ کا قیام تربیت ، جائزے اور اسناد بندی کے شعبے میں ایک نئے عہد کی شروعات کریگا جہاں حکومت او رصنعت دونوں مشترکہ طور پر ایک فریم ورک قائم کریں گے۔ م ن ۔ ع ن۔ U-2636 (Release ID :145804)